דניאל צ'ארלס גרוס

דניאל צ'ארלס גרוס (באנגלית: Daniel Charles Grose ; 1832 – 1900) היה צייר אמריקאי פורה של אסכולת נהר ההדסון שהיה פעיל בין השנים 1864 - 1900. בעיקר היה ידוע בנופיו הפסטורליים, ולעיתים הוא גם יצר נופים ימיים. מטייל נלהב, צייר סצנות ברחבי מזרח קנדה וברחבי ארצות הברית, בנוסף למדינות אחרות.

 ביוגרפיה 
דניאל צ'ארלס גרוס נולד בשנת 1832 בוויטבי, אנגליה. הוא היה אחד משישה ילדים שנולדו לדניאל הנדרסון ושרה רייצ'ל גרוס.

משפחת גרוס היו שחקנים שטיילו ברחבי צפון אנגליה במשך רוב שנות ה-30 וה-1840. בעיתון לונדוני בשנת 1843 תואר תיאטרון בניהולו של מר דניאל הנדרסון גרוס כמי שנראה שמעסיק הרבה ילדים קטנים, המהווים את החברה שלו.

לאחר ששירת בצי הסוחר בתחילת שנות ה-50 של המאה ה-19, גרוס התחתן עם אשתו הראשונה, לואיזה אסקו, ב־8 ביוני 1856 בצ'אתאם, קנט, אנגליה. בתחילת המרד בהודו בשנת 1857 היה סגן בחיל ההנדסה המלכותי ושירת במזרח הודו, הוא התנדב לשירות עד דיכויו של המרד.
ממוזער|דניאל גרוס, נוף בהודו
הוא התגורר עם חותניו באנגליה בשנת 1861, אך בשנת 1865 הוא ואשתו עברו לטורונטו, אונטריו שם תיאר את עצמו לראשונה כאמן.

בשנת 1868 עברו גרוס ומשפחתו לברוקלין, ניו יורק, שם התגורר לאורך שארית חייו. לואיזה נפטרה בשנת 1875.

לאחר מותה התחתן גרוס עם אשתו השנייה מולי או מרי ג'יין ווייט. הנישואים השניים לא היו מאושרים ואחרי כמה שנים הם נפרדו. מרי חזרה למשפחתה בניו ברונסוויק, אך עד מהרה חזרה לניו יורק שם נפטרה בשנת 1881 מ"תשישות בגלל מאניה חריפה".

ב-25 במאי 1881 בוושינגטון הבירה התחתן גרוס פעם שלישית עם הרייט אסטלה סמית (1863–1914), גם היא הייתה אמנית. בין 1881 ל־1884 גרוס והרייט עשו טיול ברחבי העולם. הם חזרו לברוקלין אבל המשיכו בנסיעות כמעט עד מותו, ועזבו את ניו יורק שוב בשנת 1895 ושהו באוסטרליה עד 1898.

גרוס נפטר באלכסנדריה, וירג'יניה, בבית חמותו ב-24 בפברואר 1900.Obituary of Grose, Daniel Charles. Washington Post. 24 February 1900. Page 3.

הלווייתו נערכה למחרת בוושינגטון במעונו הקודם. אשתו הרייט נפטרה בברוקלין, ניו יורק ב-6 באוקטובר 1914.

 קריירת ציור 
גרוס למד באקדמיה המלכותית לאמנויות. עבודותיו המוקדמות ביותר הידועות מתוארכות ל-1864 ו-1865 ומורכבות מסדרת נופים במחוז קוויבק. אלה תוארו כציורי שמן פרימיטיביים בסגנון רומנטי.Harper, J. Russell (1970). Early Painters and Engravers in Canada. University of Toronto Press. pp. 136–137

הוא שרטט וצייר בצפון מזרח ארצות הברית, כולל מיין, עמק נהר ההדסון וקונטיקט. הוא המשיך לעבוד במחוזות קנדיים סמוכים. גרוס היה פעיל כצייר באזור הרי הרוקי משנות ה-1860 ועד 1880. מיקומים אמריקאים אחרים בהם צייר, כללו את פלורידה והגרנד קניון. חלק מיצירותיו שצוירו ממסעותיו להודו זכו לדירוג גבוה על ידי בני דורו, גרוס הצליח, ככל הנראה, מכיוון שרוב ציורי הבד שלו נמכרו לפני שהשלים אותם.

גרוס היה חבר באגודת האמנות בברוקלין, שם הציג בשנים 1869 ו-1875.Falk, Peter Hastings, ed. (1999). Who was Who in American Art 1564-1975: 400 Years of Artists in America. II. Madison, Connecticut: Soundview Press. p. 1386 רוב עבודתו של גרוס מתארת נופים פסטורליים, או סצנות רומנטיות עם חורבות. הוא היה מיומן גם בציור נוף ימי. סגנונו מעיד על זיקה לדור השני של אסכולת נהר ההדסון (בערך 1848–1900). מוזיאון סמואל דורקסי לאמנות מפרט את יצירותיו, כדוגמאות לאסכולת נהר ההדסון.

 גלריה 

קישורים חיצוניים

 הערות שוליים 

קטגוריה:ציירים אמריקאים
קטגוריה:מהגרים מבריטניה לארצות הברית
קטגוריה:אמריקאים שנולדו ב-1832
קטגוריה:אמריקאים שנפטרו ב-1900